สภาผู้แทนราษฎร เตรียมพิจารณารับทราบรายงานความคืบหน้าในการดำเนินการตามแผนการปฏิรูปประเทศ วันที่สอง
สภาผู้แทนราษฎร เตรียมพิจารณารับทราบรายงานความคืบหน้าในการดำเนินการตามแผนการปฏิรูปประเทศตามมาตรา 270 ของรัฐธรรมนูญแห่งราชอาณาจักรไทย (เดือนมกราคม – มีนาคม 2562) ต่อจากวานนี้(26 มิ.ย.62)           การประชุมสภาผู้แทนราษฏร ในเวลา 09.30 น. วันนี้(27 มิ.ย.62) โดยหลังประธานเปิดโอกาสให้สมาชิกหารือถึงปัญหาความเดือนร้อนของประชาชนแล้ว จากนั้นที่ประชุมจะพิจารณาวาระรับทราบรายงานความคืบหน้าในการดำเนินการตามแผนการปฏิรูปประเทศตามมาตรา 270 ของรัฐธรรมนูญแห่งราชอาณาจักรไทย (เดือนมกราคม – มีนาคม 2562) ต่อจากวานนี้(26 มิ.ย.62) หลังนายชวน หลีกภัย ประธานสภาผู้แทนราษฎร ซึ่งทำหน้าที่ประธานการประชุมได้สั่งพักการประชุมในเวลาประมาณ 22.00 น. และให้ ส.ส.ที่ลงชื่ออภิปรายไว้ที่เหลืออีก 20 คน ซึ่งเป็น ส.ส.ฝ่ายค้านไปตกลงปรับจำนวนผู้อภิปรายใหม่ก่อนพิจารณาต่อในการประชุมวันนี้ (27 มื.ย.62)          ขณะที่ภาพรวมการอภิปรายรับทราบรายงานความคืบหน้าในการดำเนินการตามแผนปฎิรูปประเทศ วานนี้(26 มิ.ย.62) เป็นไปด้วยความเรียบร้อย โดยส่วนใหญ่อภิปรายแสดงควรสเป็นห่วงเกี่ยวกับแผนยุทธศาสตร์ชาติ 20 ปี ที่มีระยะนานเกินไปอาจทำให้ประเทศเกิดความล้าหลังได้ และสมาชิกหลายคนก็อยากเห็นการปฎิรูปประเทศประสบความสำเร็จเป็นรูปธรรม.